
ANUNŢURI 


-LA MULŢI ANI ÎNTRU HRISTOS, 
BISERICA NOASTRA DRAGA! 


A trecut un an de la târnosire, un an de când biserica şi obştea ei 
au păşit pragul majoratului. 


* Şcolarii şi preşcolarii au avut un început de săptămână cu emo- 
ţii (măcar câteva...), căci s-au reîntors la şcoală (respectiv 
grădiniță). În 8 ani, numărul elevilor de la Şcoala Sf. Nicolae a 
ajuns de la 6 la 126! Sfântul ocrotitor să-i vegheze pe toţi cu dra- 
gostea sa, alături de profesori! 


Sfinţirea din 18 septembrie 2022 


ŞTIRI 


* Mai multe publicaţii bisericeşti vechi vor fi disponibile în 
format digital după ce Biblioteca Sfântului Sinod a încheiat un 
acord cu Institutul Naţional al Patrimoniului. Secţia Patrimoniu 
digital a institutului se va ocupa de scanarea publicaţiilor care da- 
tează din a doua parte a secolului al 19-lea. (sursa: basilica.ro) 


* Monumentul Eroilor amplasat pe Vârful Caraiman din 
Munţii Bucegi a împlinit 95 de ani de la sfințire pe 14 septembrie. 
Crucea de aproape 40 de metri înălţime a intrat în cartea recorduri- 
lor ca fiind cea mai înaltă cruce din lume amplasată pe un vârf 
montan. Lucrarea metalică a fost ridicată între anii 1926 și 1928 la 
iniţiativa şi cu sprijinul Reginei Maria şi Regelui Ferdinand I al Ro- 
mâniei.. (sursa: basilica.ro) 


+ Deşi Uniunea ateiştilor din Grecia s-a luptat ca Religia să devină 
o materie opţională pentru orice elev din această ţară, Ministerul 
Educaţiei elen a hotărât că Religia este obligatorie, ca orice altă 
materie, pentru toţi copiii ortodocşi. (sursa: orthodoxchristi- 
an.com) 


LIBRĂRIA LOGOS 


Principesa Ileana a României 


ne recomandă = TRĂIESC DIN NOU 


Principesa Ileana a României 
TRAIESC DIN NOU 


Am uitat totul. Am plecat de mult de pe acele meleaguri şi am murit... Pe un perete 
am o icoană veche cu Hristos, simbolul credinţei care m-a ajutat să traversez toate 
greutăţile şi m-a adus în New England, având tăria de a începe să trăiesc din nou. 
Da, să trăiesc din nou, căci, după ce am părăsit casa care a fost pentru mine mereu 
România, m-am simţit ca un mort. Grele nu erau împrejurările în care mă aflam, ci 
simplul fapt că trebuia să trăiesc... 


Asi 


Arhiva pdf a revistei: https://archive.org/search.php?query=Maximina+pentru+suflet&sort=-publicdate 
Contact: revista.maximina E gmail.com sau la tel. 0734.104.372. Mulţumim tuturor pentru rugăciuni şi ajutor! 


D 17- DUMINICA DUPĂ ÎNĂL- 
ŢAREA SFINTEI CRUCI; Sf. 
Me. Pistis, Elpis, Agapis şi ma- 
ma lor, Sofia; Sf. ler. Dionisie al 
Cetăţii Albe-Ismail 


L 18 - Sf. ler. Eumenie al Gorti- 
nei; Sf. Mc. Ariadna; Sf. Cuv. 
Ilarion, stareţul Optinei; 
Mărturisitor: Pr. Ilarion Felea 
(1961) 

ZIUA BISERICII—1 an de la târ- 
nosire 


M 19 - Sf. Mc. Trofim, Savatie şi 
Dorimedont; Sf. Cuv. Teodor 
din Smolensk şi fiii: David şi 
Constantin 


Mi 20 - Sf. Mare Mc. Evstatie 
Plachida, soţia Teopisti şi fiii: 
Agapie şi Teopist 


JJ 21 - Odovania Praznicului Cin- 

stitei Cruci; Sf. Ap. Codrat; Sf. 

Prooroc Iona; Sf. ler. Dimitrie 

a Rostovului - aflarea moaşte- 
or 

- Mărturisitor: Pr. Dimitrie Bejan 

(1995) 


V 22 - Sf. Sf. Mc. Foca; Sf. ler. 
Mucenic Teodosie de la Brazi 


S 23 - Zămislirea Sf. loan Bote- 
zătorul; Sf. Cuvioase: Xantipi şi 
Polixenia 


i 


17 se t 


Preot Stephen Freeman 


CREȘTINUL 
SECULARIZAT 


G (4 Suntem creştini, credem şi mărturisim pe 
Dumnezeu, dar în practică suntem nişte atei. 


Am fost în Țara Sfântă acum câţiva ani şi mi-am dat seama că este în 
acelaşi timp uşor şi greu să fii creştin acolo datorită lucrurilor care sunt 
acolo şi din cauza condiţiilor. 


Dacă vorbim de secularizare, Europa este mult mai secularizată decât 
America, dar, în mod ciudat, este în acelaşi timp, mai puţin seculariza- 
tă. Numeric, sunt mai mulţi americani care merg la biserică decât euro- 
peni, dar majoritatea dintre ei sunt creştini secularizaţi. 


Pr. Al. Schmemann spunea că secularismul poate fi definit nu ca fi- 
ind credinţa care crede că nu există Dumnezeu, ci care crede că 

există, dar că Se află în altă parte. Psihologia ne-a 
familiarizat cu termeni precum sinele, dar ştim noi cu 
adevărat ce înseamnă sinele? La fel, putem spune că am 
trecut dincolo de cuvântul „inimă”, să căutăm ce înseam- 


A 


nă „locul inimii” în relaţia cu Dumnezeu? 


Avem o prea mare tendinţă la spovedanie (şi aceasta o 
văd la mulţi dintre enoriaşii de la biserica unde slujesc) 
să detaliem păcatele, să le analizăm. Este bine să le măr- 
turisim, dar nu trebuie să ne concentrăm în primul rând 
pe aprofundarea răului, ci pe a încerca să înţelegem că 
păcatul este starea în care trăim şi din care trebuie să 
dorim cu toată puterea să ieşim către Lumină, Care este 
Dumnezeu. 


Nu veniţi la preot ca la un psiholog, făcând ra- 
porturi detaliate asupra stărilor şi acţiunilor 
voastre! Veniţi în schimb cu umilinţă, silindu-vă să cre- 
deţi că la spovedanie staţi cu adevărat în faţa lui Dumne- 
zeu. 


Am citit în cartea „Pelerinul rus” ceea ce pot numi un 
model de spovedanie adevărată. Pelerinul ajuns în fața 
preotului i-a spus pur şi simplu: Nu cred în Dumnezeu. 
Cum se poate? Doar era creştin practicant, cum se spune 
astăzi... 


Cred că fiecare ar trebui să ne începem spovedania cu 
această propoziţie: nu cred în Dumnezeu. De ce? Pentru 
că atâta vreme cât trăim zi de zi şi clipă de clipă ca şi 
când Dumnezeu ar fi în afara lumii şi vieţii noastre, cum 
putem să zicem că într-adevăr credem în El? 


Suntem creştini, credem şi mărturisim pe Dumnezeu, 
dar în practică suntem nişte atei, atâta vreme cât nu ne 
deosebim prin purtare, fel de a gândi şi viaţă de vecinii 


Versuri 


Ilona 


loan Alexandru 


Nici prin moarte nu scapi de iubire, 
Iona în pântecele chitului fugit 
În loc de moarte-a dat de mănăstire 


Şi să-ngenunche mortu-a trebuit. 

noştri declaraţi necredincioşi. Avem frici şi griji întocmai 
ca ei, ne cheltuim banii la fel, credem că totul depinde de 
noi, la fel cum şi ei cred. 


Ispita creştinului credincios este de a crede că eşti într- 
adevăr credincios, când de fapt nu eşti deloc aşa şi de a 
crede că dacă ai o părere despre un lucru înseamnă că îţi 
şi pasă de el. De cele mai multe ori opiniile 
sunt doar ispite care ne străbat mintea, 


ca atare nu au nicio valoare. Trebuie să înce- 
pem să înţelegem că majoritatea părerilor noastre sunt 
ispite ale minţii lipsite de valoare. Doar ego-ul nostru are 
impresia că ele înseamnă ceva. Fiecare om care crede că 
este cineva are o părere despre orice lucru şi nimeni nu 
mai poate vorbi cu el pentru că este hotărât să şi-o apere 
cu orice preţ. 


Noi, creştinii, suntem de multe ori la fel: nu facem nimic 
în relaţia noastră cu Dumnezeu, dar avem o grămadă de 
păreri despre El! Ne-am putea certa despre orice subiect 
religios ore în şir, dar nu suntem în stare să-l iertăm cu 
adevărat pe cel de lângă noi. Insă părerile acestea ale 
noastre de fapt nu contează. Singurul lucru care ar face 
diferenţa în viaţa noastră şi a celorlalţi ar fi să-i iubim pe 
vrăjmaşii noştri. 


Faptul că ne certăm despre un subiect religios nu va 
schimba situaţia lui în viitor, pentru că — să recunoaştem 
— suntem prea mici şi neînsemnaţi. Dar a-i vorbi cu dra- 
goste celui care mai înainte te-a înjurat poate avea un 
efect covârşitor: poate schimba o viaţă sau mai multe. 


Fugi în moarte, dai de înviere 


Şi trebuie în viaţă, vrei nu vrei, 
Să te întorci la priveghere - 


S-aprindă mila candelele ei. 

Mărturii 


Am trăit 
PUTEREA 
SFINTEI CRUCI 


Pe atunci eram în clasa a 12-a. Şi de parcă n-ar fi trebuit 
să stau acasă să învăţ pentru bacalaureat, m-am înscris 
la un curs de yoga. Le-am spus părinţilor mei că asta mă 
poate ajuta să-mi îndrept cifo-scolioza, acolo urmând să 
fac nişte exerciţii fizice pentru coloana vertebrală. Acesta 
a şi fost motivul pentru care m-am înscris la yoga, însă 
ce a urmat apoi a fost la mare distanţă faţă de prima mea 
intenţie... 


Săptămânal mergeam entuziasmată şi curioasă la yoga şi 
ajunsesem să fac asta şi aca- 
să. Incercam tehnici de respi- 
raţie cu exerciţii fizice care 
mai de care şi am început să 
gândesc aproape totul în ter- 
meni yin-yang. După câteva 
luni de yoga, chiar mă atrăgea 
ideea de a deveni eu însămi 
"maestră" yoga şi mă bătea 
gândul să plec de acasă, ca să 
locuiesc cu ei, cu yoghinii... 


Uşor, uşor, am alunecat, fără 
să-mi dau seama, într-un în- 
tuneric al mândriei, unde 
duhurile necurate voiau să 
"se joace" cu mintea şi inima 
mea. Mă simţeam rău, din ce 
în ce mai rău, nu mai eram eu 
însămi şi abia de mai reu- 
şeam să mă concentrez la 
şcoală. O frică teribilă, dure- 
roasă, a pus stăpânire pe mi- 
ne, îmi era frică până şi să-mi 
fac semnul Sfintei Cruci! 


În acele zile de zbatere interi- 
oară şi fizică s-a întâmplat cu 
mine ceva extraordinar. Am 
avut un vis pe care n-am să-l 
uit niciodată: o cruce imensă, 
radioasă, albastră, frumos 
împodobită se apropia de mine, iar eu cumva o respin- 
geam. M-am trezit cu gândul că acea cruce reprezintă 
credinţa mea în care m-am născut (ortodoxă, nicidecum 
yoghină) şi-n care trebuia să revin urgent. Atunci am 
început să înțeleg că eram captivă într-o energie întune- 
cată şi că am fost condusă acolo într-un mod perfid şi 
subtil de către "guru". 


Atât de slabă de înger ajunsesem încât încremeneam de 


frică numai la gândul că aş putea să-mi fac semnul Sfin- 
tei Cruci, spre un real ajutor. Nu mă puteam ridica din 
hăul în care mă aflam, deşi am început să urlu după aju- 
tor. Urletele nu erau decât în interiorul meu, părinţii mei 
habar nu aveau ce mi se întâmplă. Ii povesteam stările 
mele doar celei mai bune prietene, colegei de bancă. 


Timpul trecea rapid, dar totuşi prea încet pentru mine, 

fiindcă duceam o luptă cu ceva ce nu puteam să definesc, 

nu puteam să văd, parcă nici în al 12-lea ceas nu înţele- 
geam cum să ies din captivita- 
tea aceea. 


Şi din toată frica aceea în care 
rămăsesem blocată, într-o 
dimineaţă parcă, m-a trezit 
deodată o voce caldă, dar fer- 
mă: "Fă-ţi cruce!" Atât de sim- 
plu era?! Ştiam în sinea mea, 
însă nu mă lăsau, parcă aveam 
mâinile legate până atunci. 
Din acel moment am prins 
curaj, mi-am făcut semnul 
Sfintei Cruci şi am ştiut că 
Dumnezeu îmi dă şansa reîn- 


AL] 


toarcerii spre "casă"... 


Drumul a fost anevoios tare, 
însă înarmată mai întâi cu 
Sfânta Cruce, Dumnezeu şi-a 
arătat mila şi bunătatea Sa 
faţă de mine. 


Apoi au urmat multe rugă- 
ciuni şi la Sfântul Ciprian, pe 
care-l simţeam alături în lup- 
tă... 


Puterea Sfintei Cruci a Dom- 
nului nostru Iisus Hristos este 
indubitabilă! De 20 de ani 
încoace, la sărbătoarea Sfintei 
Cruci, eu retrăiesc întâmplarea mea şi dau slavă Tatălui 
şi Fiului şi Sfântului Duh. Amin! 


A.M. 

Se întrevăd 
urmările | 
DEPEDENȚEI DE 
TEHNOLOGIE 


MaxiMina 


Înterferarea zilnică şi când viaţa 
noastră ajunge să graviteze în jurul 
utilizării tehnologiei digitale, asta e 
definiţia pe scurt a dependenţei 
digitale. 


Despre efectele smartphone-ului, al 
ecranelor în general, asupra copiilor 
s-a scris. Cu toate acestea, niciun 
text nu face cât experienţa trăită. 
Asta a înţeles scriitorul Nicolae Hul- 
poi, pe pielea sa. Acesta i-a propus 
fiicei sale Natalia un experiment: o 
lună liberă de ecranul televizo- 
rului şi al telefonului. 


Rezultatele nu mai au nevoie de alte 
comentarii: 


S-a încheiat o lună pentru Natalia, 
fără televizor şi YouTube pe telefon. 
Schimbările sunt spectaculoase, 
mult peste ceea ce mă aşteptam! 
Practic, s-a activat în ea un alt co- 
pil, e preocupată mult mai intens de 
lucrurile “analogice”, pe care le fă- 
cea şi înainte, dar care păreau doar 
intermezzo-uri între reprizele de 
ecran. Cel mai frapant e că i s-a 
amplificat voioşia, e categoric mai 
atentă, mai cooperantă, mai glu- 
meaţă, mai harnică, mai curioasă. 
Plus că a dispărut un fel de agitaţie 
pe care mereu am bănuit-o că are 
legătură cu stimularea cauzată de 
ecran. 


Virgiliu Gheorghe, autor a numeroa- 
se volume publicate pe tema relaţiei 
dintre tehnologie şi comportamentul 
omenesc, spune că device-urile au 
un rol nefast în dezvoltarea 
creierului. Bioeticianul afirmă că 
folosirea acestora va afecta grav ti- 
nerele generaţii. „Device-urile sub- 


minează dezvoltarea şi funcţiona- 
rea creierului într-o măsură atât de 
mare încât nu-şi poate imagina ni- 
meni. Şi o să avem generaţii care n- 
o să poată munci, n-o să poată simți 
normal, o să fie buni de doar de 
transformat într-un gunoi pentru 
mai-marii lumii, care o să-i ia cu 
făraşul şi o să-i arunce”. 


Dr. Adina Baciu, cercetător la Insti- 
tutul de Antropologie al Academiei 
Române spune că dependenţa de 
tehnologie, deşi are aceleaşi efecte ca 
şi cea de alcool sau de droguri, trece 
neobservată. Mai mult, în rândul 
copiilor, dependenţa este con- 
fundată cu inteligenţa. Acest lu- 
cru se observă cu precădere la părin- 
ţii care au copii mici. Părinţii sunt 
încântați că la 9 luni, 1 an şi jumăta- 
te, ajung singuri la desene animate... 


Practic, mecanismele neurologice 
care acţionează în adicţia digitală 
sunt aceleaşi care acţionează în de- 
pendenţa de alcool, droguri. În ceea 
ce priveşte adicţia digitală, problema 
este şi mai gravă, pentru că se insta- 
lează destul de repede şi practic nu 
-ţi dai seama: nici tu, nici cei 
din jur. Adicţia digitală are un risc 
de recidivă foarte mare. Posibilităţile 
de intervenţie sunt destul de slabe. 


Părinţii care le pun, de mici, telefo- 
nul în mână copiilor ca să 
„mănânce” sau să „stea liniştiţi”, 
favorizează adicţia. În momentul în 
care o masă începe cu telefonul, 
atunci automat va rămâne lângă tine 
şi aşa va continua. Lucrul se observă 
la copiii mici. Sunt puşi în scăunel, 
deci vârsta e până la 3 ani, li se dă un 
telefon, iar în momentul în care li s- 


a luat începe plânsul. 


Marii creatori ai companiilor de teh- 
nologie digitală, de programe digita- 
le, au copiii la şcoli non-tech, la şcoli 
unde nu se foloseşte tehnologia digi- 
tală. Aceasta pentru că ştiu care sunt 
urmările. Studiile dovedesc în mod 
clar modificări la nivelul creie- 
rului. Iar când vorbim de copii, care 
sunt în creştere, este dramatic şi aşa 
ne explicăm de ce se poate interveni 
atât de greu şi de ce apar tulburări 
care sunt ireversibile. 


Unul dintre principalele efecte nega- 
tive ale utilizării tehnologiei de către 
copii şi adulţi este afectarea me- 
moriei. Un altul este pasivitatea, 
care devine o soluţie de viaţă sau o 
teribilă armă luând forma tuturor 
fragilităţilor imaginabile: boli, nepu- 
tinţe, ofense, derute, dereglări ali- 
mentare, insomnii, depresii etc. Nu 
în ultimul rând, pasivitatea te expu- 
ne ideologiilor şi populismelor care 
bântuie pământul astăzi. 


Adulții dependenţi de telefon care şi- 
au dat seama (la timp) că viaţa lor 
nu e deloc bună, s-au apucat să reîn- 
veţe să citească pentru că nu se mai 
puteau concentra. Reînvaţă, de ase- 
menea, să converseze cu prietenii 
pentru că nu mai aveau răbdare. Îşi 
reiau plimbările şi drumeţiile reînvă- 
ţând să contemple lumea. Uneori, se 
mai şi plictisesc. Pe scurt, trăiesc. 


Dar copiii ce putere au să facă 
această schimbare??? 

Către sfârşitul secolului al III-lea, 
pe vremea împăratului Dioclețian, 
prigonitorul creştinilor, trăiau în 
cetatea Niceea (aproape de Istanbul, 
în partea asiatică a Turciei de azi), 
Florentia şi Teodor, doi creştini care 
duceau o viaţă liniştită şi plăcută lui 
Dumnezeu. În această binecuvântată 
familie a venit pe lume un băiat că- 
ruia i-au pus numele Neofit. 


Copilul creştea armonios, învăţa car- 
te, fiind mereu atent să împlinească 
poruncile lui Dumnezeu. Lucrul 
acesta s-a făcut plăcut lui Dumnezeu 
şi curând copilul s-a dovedit a fi 
făcător de minuni. Atunci când 
copiii se întorceau de la şcoală, por- 
nind spre casele lor, el îi lua pe cei 
săraci şi le împărțea prânzul lui, ră- 
mânând el flămând. In timpul aces- 
ta, el însemna cu degetul o cruce pe 
poarta dinspre răsărit şi se ruga, iar 
atunci când copiii terminau masa, 
fericitul Neofit lovea zidul şi din pia- 
tră ieşea apă, adăpând cu ea pe 
pruncii însetaţi. Copiii se minunau 
de cele văzute, pentru că asta se în- 
tâmpla zilnic, doar că Neofit i-a în- 
demnat să nu spună nimănui ceea ce 
au văzut. Aşa cum lumina nu poate fi 
ţinută sub obroc, tot aşa nu putea fi 
ascuns înaintea oamenilor darul cu 
care l-a înzestrat Dumnezeu. 


Prima care a aflat despre aceasta a 
fost chiar mama lui, căreia Dumne- 
zeu i-a descoperit, în vis, că fiul ei 
scoate apă din piatră ca şi Moise. 
Dorind să afle mai multe despre fiul 
ei, ruga pe Dumnezeu să îi descope- 
re, dar îndată un porumbel alb, stră- 

SFÂNTUL 


Copilărie sfântă 


NEOFIT, 


martir la 15 ani 


lucitor, s-a aşezat pe patul lui Neofit 
şi i-a grăit cu glas omenesc: „Sunt 
trimis de la Mântuitorul, ca să-ți 
păzesc patul tău fără prihană”. 


Auzind unele ca acestea, mama lui a 
căzut moartă. Mare durere l-a cu- 
prins pe soţul ei, aflând aceasta, dar 
Neofit l-a liniştit, spunându-i că ma- 
ma lui nu e moartă, ci doarme. As- 
tfel, luând mâna mamei, i-a zis: 
„Scoală-te, maica mea, că ai dormit 
destul.” Şi ... o, minune! Femeia s-a 
ridicat, şi-a îmbrăţişat copilul, po- 
vestind apoi soţului ei toate câte i-a 
descoperit Dumnezeu, în vis şi aie- 
vea. Mare cutremur i-a cuprins 
atunci pe toţi cei din cetate când au 
aflat minunile pe care le făcea Neo- 
fit, mulţi dintre ei crezând în Dum- 
nezeu şi întorcându-se la dreapta 
credinţă. 


Timpul se scurgea blând, iar Neofit 
era de acum mereu povăţuit de acel 
porumbel alb. Acesta i-a cerut odată 
să lase casa părinţilor lui, însă nu pe 
ascuns, şi să vieţuiască într-o peşte- 
ră. Aşa a făcut copilul, iar ajuns în 
pustie, era hrănit de îngeri. Singura 
revenire în lume a fost după un an, 
pentru a-şi lua rămas bun de la pă- 
rinţii lui care erau chemaţi la Dom- 
nul. Astfel, împărțindu-şi averea să- 
racilor, s-a întors în pustie, rămâ- 
nând acolo până a împlinit 15 ani. 


Dacă pentru el timpul se scurgea în 
linişte, nu acelaşi lucru au putut spu- 
ne creştinii din cetate, care erau obli- 
gaţi de păgâni să se închine la idoli. 
Pentru a întări credinţa celor drepţi 
şi pentru a zădărnici păgâneasca cre- 
dinţă, îngerii l-au luat pe Neofit din 
peştera în care vieţuia, așezându-l în 
mijlocul pieţei din cetate, pentru a 
vesti cu mare glas despre adevăratul 
şi singurul Dumnezeu. 


Ighemonul căuta să-l convingă pe 


tânărul Neofit să jertfească idolilor 
pentru a putea trăi în continuare, 
având viaţa înainte, dar Neofit nu a 
vrut să audă de unele ca acestea, ci 
mai cu râvnă le vorbea despre Dum- 
nezeu. Şi câte chinuri au urmat deci- 
ziei acestuia......bătut cu vine de bou, 
pus în oţet amestecat cu sare, iar 
apoi aruncat în cuptor de foc pentru 
trei zile şi trei nopţi... Chinuitorii 
erau convinşi că va fi scrum, dar, 
spre surprinderea lor, deschizând 
cuptorul, focul i-a cuprins pe cei de 
acolo, iar tânărul Neofit era nevătă- 
mat. 


Nici măcar aceasta nu i-a convins pe 
păgâni că sunt în rătăcire, ba, mai 
mult, acuzându-l de vrăjitorie, au 
încercat să-l dea spre hrană animale- 
lor, însă şi aceste necuvântătoare au 
recunoscut sfințenia tânărului Neofit 
şi se retrăgeau. In cele din urmă a 
fost dus un leu pe care îl găsiseră în 
pustie şi pe care l-au ţinut înfometat 
cinci zile, pentru a fi siguri că la sim- 
ţirea cărnii, îl va sfâşia pe Neofit. 
Numai că leul l-a privit, a lăcrimat şi 
a lins picioarele acestuia....deoarece 
îl recunoscuse pe cel care venise să 
vieţuiască chiar în peştera 
lui...Atunci Neofit i-a poruncit să se 
întoarcă în acea peşteră fără a vătă- 
ma vreodată oamenii; iar leul, închi 
nându-se mucenicului, s-a dus în 
pustie, răcnind... 


Alte chinuri au urmat, grele şi dure- 
roase, dar văzând că nu e chip să 
moară, un barbar ce stătea acolo, a 
luat o suliță şi i-a înfipt-o în piept. 
Astfel, ca un miel fiind înjunghiat, 
tânărul Neofit şi-a dat sufletul în 
mâinile Celui pe Care mult l-a iubit, 
având doar 15 ani..... Îl prăznuim în 
21 ianuarie. 


I-D. 

SINOADELE 
ECUMENICE 


3. Efes 


Timp de 400 de ani, Maica Domnului a vegheat în 
taină Biserica, fără să iasă în evidenţă prea mult 
în scrierile teologilor, dar rămânând în conştiinţa creşti- 
nilor drept ocrotitoarea şi mijlocitoarea noastră cea mai 
puternică. Ea a fost cinstită în chip deosebit, deşi 
discret, de la început, iar această preacinstire, s-a ma- 
nifestat public în decursul vieţii Fecioarei Maria, dar şi 
la puţin timp după moartea sa. Furia evreilor la aflarea 
proslăvirii date ei de soborul ce îi însoțea sicriul către 
mormânt nu a însemnat o tulburare de moment, ci o 
izbucnire a unei puternice invidii acumulate, căci cinsti- 
rea Preacuratei Maici nu le era străină. 


Prezenţa dintru începuturile creştinismului a cultului 
Maicii Domnului ne-o demonstrează şi reprezentarea 
iconografică. Icoanele au apărut în catacombe, sub 
formă simbolică, precum pictarea Mântuitorului în chip 
de miel sau de peşte. De aceea, chipul Domnului Hristos 
şi al Sfintei Sale Maici nu se întâlnesc în această perioa- 
dă decât în legătură cu anumite evenimente deosebite 
din Noul Testament: Buna Vestire ori închinarea magi- 
lor. Cea mai veche din ele, descoperită în cimitirul Pris- 
cilei, datează de la jumătatea secolului al II-lea (foto). 
Născătoarea de Dumnezeu apare aici aşezată, cu Pruncul 
în braţe, în apropierea ei aflându-se profetul Isaia cu 
ruloul profeţiei sale în partea stângă. 


Cea mai importantă mărturie despre folosirea ter- 
menului Theot6kos (Născătoare de Dumnezeu) în seco- 
lul III se pare că provine din descoperirea relativ recentă 
a unor papirusuri, care conţin texte folosite în cultul 
creştin. Acestea datează din anii 250-280 şi conţin ur- 
mătoarea rugăciune: La a ta milostivire alergăm, Năs- 
cătoare de Dumnezeu, nu trece cu vederea rugăciunile 
noastre în vremea nevoii, ci ne scapă de orice primej- 
die! 


Tocmai aceasta a fost noua ţintă a celui viclean, care nu 
reuşise să-şi răspândească minciunile despre Mântuito- 
rul Hristos şi despre Duhul Sfânt, aşa cum am văzut în 
numerele precedente. Acum lovea tot în Mântuitorul, 
Fiul lui Dumnezeu, dar şi în Sfânta Sa Maică. 


Ce s-a întâmplat? Lipsiţi de smerenie, unii teologi şi cle- 
rici din Biserică, au dorit să explice după cum gân- 
deau ei taina cea mare a Intrupării Mântuitoru- 
lui din Preacurata Fecioară. Neputând cuprinde cu 
mintea lor slabă aceasta, au ajuns să spună că Dumne- 

zeu-Fiul Care este a doua Persoană a Sfintei Treimi, S-a 
întrupat într-o altă persoană, aşadar Hristos-Omul este 

o persoană diferită de Hristos-Dumnezeu. Iar Fecioara 
Maria L-a născut doar pe Hristos-Omul. Aşadar ereticii 
aceştia spuneau că ea este doar Născătoare de om, iar nu 
şi Născătoare de Dumnezeu. 


Dintre cei care au căzut în această hulă cumplită a fost 
tocmai patriarhul Constantinopolului, Nestorie, care i-a 
permis unuia dintre preoţii din Catedrala cetăţii să ţină 
predici despre acest subiect. Când au auzit creştinii, s-au 
ridicat împotriva ereticilor, însă Nestorie a apărat învă- 
ţătura greşită şi a convocat un fals sinod, care să o impu- 
nă ca dogmă. 


Însă Dumnezeu pregătise unealta care să vădească ere- 
zia: cea mai violentă opoziţie contra nestorianismului a 
venit din partea Sf. Chiril al Alexandriei, teolog de renu- 
me încă de atunci. Într-o serie de scrisori către Nestorie 
şi împăratul Teodosie al II-lea Sf. Chiril a subliniat în- 
văţătura ortodoxă şi l-a acuzat pe Nestorie de erezie. În- 
trucât acela continua în rătăcirea lui, Sf Chiril a dat 12 
anateme prin care l-a condamnat ca eretic. 


Tulburarea care s-a stârnit din disputa între cei doi ie- 
rarhi a făcut pe împăratul Teodosie al II-lea să organize- 
ze al III-lea Sinod Ecumenic, care a fost convocat în zi- 
ua Pogorârii Sf Duh în anul 4341, la Efes. Cu multă 
tulburare din cauza refuzului lui Nestorie de a fi prezent, 
de frica înfruntării, Sinodul s-a ţinut în cele din urmă, 
dar Sf. Chiril a fost acuzat că nu şi-a aşteptat adversarii, 
ceea ce ar fi anulat hotărârile luate acolo. Cei 200 de pă- 
rinţi au declarat că în lisus Hristos sunt două firi, una 
divină şi alta umană, dar o singură persoană, cea a Fiului 
lui Dumnezeu, aşadar Maica Domnului este Născătoare 
de Dumnezeu, iar nu de om. 


Împăratul Teodosie II a avizat în cele din urmă aceste 
hotărâri, iar Nestorie a fost condamnat şi scos din scau- 
nul de patriarh. Însă în Siria, o parte din episcopi i-au 
luat apărarea şi încet se vor desprinde de Biserica cea 
dreaptă, ajungând să fie o altă Biserică, numită nes- 
toriană sau asiriană a Răsăritului. 


Astăzi jurisdicţia ei se întinde în Irak şi Iranul de Est. 
Este cunoscută şi sub numele de Biserica Ortodoxă Asi- 
riană; nu trebuie confundată însă cu Biserica Ortodoxă 
Siriacă sau cu Biserica Ortodoxă a Antiohiei (de care ţin 
multe dintre episcopiile ortodoxe ale Occidentului). 

COPIII 


Părintelui 


Felea 


Familia Felea: pr. Ilarion, soția Valeria și copiii loan (sus) și Florin (jos) 


De multe ori, la slujbele săvârşite în 
altarul de vară, avem prilejul să ve- 
dem curtea plină de copii. O parte 
dintre ei explorează locurile şi de 
multe ori ajung la icoana Părintelui 
Ilarion Felea. Cei mici, de până în 3 
ani, nu trec nepăsători, ci, parcă mâ- 
naţi de ceva, se apropie şi îi sărută 
icoana, unii chiar de mai multe ori. 
Sau chiar poposesc câteva clipe pe 
piatra din faţa ei. Iar părintele Ilari- 
on pare că îi îmbrățișează. 


De ce această atracţie a celor mici 
pentru martirul-ocrotitor al arădeni- 
lor? Poate şi pentru inima sa de tată 
prin care a trecut o mare sabie. Să 
descoperim uşor acest văl de durere 
al tinereţii sale. 


Părintele Ilarion a avut doi copii: 
Florin şi Ioan. Iată ce scrie în jurna- 
lul său despre primul născut: 


„În 8 iunie 1929 s-a născut în Arad 
Florinel (Ilarion), primul urmaş 
felesc în linie dreaptă, care ne va 
perpetua numele şi neamul. L-am 
numit Florin după numele roman 
Florinus, devenit neaoş românesc, 
pentru ca în viaţă să reprezinte, ca 
şi florile, curăţia şi nevinovăția.” 


În anii 1937-1938, părintele Ilarion a 
fost profesor la Facultatea de Teolo- 
gie din Cluj şi a făcut naveta săptă- 
mânal. Praznicul Naşterii Domnului 
din 1937 a venit cu îmbolnăvirea lui 
Florinel, care avea atunci 8 ani. Se 
pare că a fost vorba de o infecţie tu- 
berculoasă la intestine, pe care me- 
dicii au încercat să o trateze, dar du- 
pă câteva săptămâni copilul tot nu 
era bine. 


În 11 februarie, întors de la Cluj, pă- 
rintele Ilarion şi-a găsit băiatul fără 
cunoştinţă. Redăm aici cuvintele 
sale, scrise în jurnal la câteva zile 
după cele întâmplate: 


„Când am sosit acasă dela Cluj, am 
aflat pe fiul meu Florin greu bol- 
nav...Meningită (aprinderea creie- 
rului). Boală mortală... îşi pierde 
graiul şi eu a trebuit să constat la 
sosire — ora 21 — că ultimele cuvinte 
pe cari le-am vorbit cu Florin au 
fost cele de rămas bun şi „sărut mâ- 
na” pe care mi le-a rostit luni la des- 
părţire. Îşi poate închipui oricine 
durerea mea de tată în clipa aceea. 
Noaptea ce a urmat a fost un chin 
greu de gemete pentru bietul Florin. 
Asemenea şi zilele următoare, cari 
măreau cu atât mai mult durerea 
noastră, a părinților, cu cât privirea 
limpede a lui Florin ne cerea ajuto- 
rul pe care numai Dumnezeu prin 
minune mai putea să i-l dea. Chinu- 
rile morții i-au început miercuri, în 
16.I[, pe la ora 17. Acum începe chi- 
nul cel mai greu pentru bietul Flo- 
rin, cel mai grozav chin pe care l- 
am văzut în viaţa mea. Până în ziua 
următoare pe la ora 10 i-a fiert 
pieptul şi plămânii într-un clocot 
îngrozitor. Fără nicio întrerupere şi 
fără nicio slăbire. Credeam că din 
clipă în clipă îi va plesni pieptul şi se 
va sfârşi... Abia după ora 10 din zi — 
după ce aproape ne-a înnebunit de 
durere — fierberea lăuntrică începe 
mereu mereu să se transforme în 
suspinuri tot mai rari şi tot mai pre- 
lungi, până ce se sfârşeşte pe nesim- 
țite, cu lumânarea aprinsă în mână 
şi intră în Împărăția păcii veşnice 


liniştit ca o lumânare ce se stinge, 
după ce s-a consumat integral. 


În ziua următoare, prohodul. Nu 
mai caut să tălmăcesc sentimentele 
şi durerea sufletului meu în acea 
ziuă de vineri în 18 Februarie şi a 
întregii familii. S-a remarcat doar 
că astfel de înmormântare n-a mai 
fost în Arad-Șega...” 


La 40 de zile de la adormirea lui Flo- 
rinel, părintele Ilarion notează în 
jurnal: 


„28 III. Ziua naşterii şi a numelui 
meu: Ilarion cel Nou. 35 de ani îm- 
pliniți. Am făcut, după o poezie a lui 
Ştefan Neniţescu, epitaful următor 
de la Crucea lui Florin: 


Doamne... 

Eu mă închin: 

Fă-i somnul lin; 

Fără suspin. 

Amin. 
Tâlcul lui îl înțelege numai cine a 
stat lângă patul lui de suferinţă ulti- 
mele 20 de ore.” 


23 de ani mai târziu, părintele Ilari- 

on martirul a plecat din temniţa rece 
de la Aiud să-l întâlnească pe dragul 
său Florinel. 


